**VZOREC OKVIRNEGA SPORAZUMA**

sklenjena med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor, (v nadaljevanju: UKC Maribor), ki ga zastopa direktor UKC, prof. dr. Vojko FLIS, dr. med. (v nadaljevanju: najemnik), identifikacijska številka naročnika za DDV: SI 56644817, matična številka naročnika: 5054150000

in gospodarskim subjektom:

     , ki ga zastopa       (v nadaljevanju: najemodajalec), identifikacijska številka najemodajalca :      , matična številka izvajalca

1. **člen**

**(uvodne določbe)**

Stranki sporazuma uvodoma ugotavljata da:

* je naročnik predmetnega javnega naročila podjetje UNIVERZITETNI KLINIČNI CENTER MARIBOR;
* je bil izvajalec izbran na podlagi izvedenega postopka oddaje naročila v skladu s 40.členom z Zakonom o javnem naročanju (Uradni list RS, št. 91/15 s spremembami; v nadaljevanju: ZJN-3) z Odločitvijo o oddaji javnega naročila, št. ………….. z dne …….;
* je izvajalec seznanjen z razpisnimi pogoji in razpisno dokumentacijo ter ju v celoti sprejema.

Stranki sporazuma sta soglasni, da so navedbe imen poglavij oziroma členov le informativne narave in ne posegajo v pravice in obveznosti, ki so določene v posameznem členu.

Izvajalec jamči, da ima vsa potrebna soglasja in dovoljenja za izpolnjevanje obveznosti iz te pogodbe. Izvajalec jamči, da je sposoben zagotavljati količine in vrste blaga oz. storitev, ki so predmet te pogodbe.

Izvajalec jamči, da bo izvajal storitve v skladu z naročnikovimi zahtevami, pogodbo in predpisi.

1. **člen**

**(primarnost določb)**

Del tega sporazuma je naslednja dokumentacija:

* Pojasnila in dodatki k dokumentaciji v zvezi z oddajo javnega naročila za Naročilo storitev elektronskih komunikacij, št. z dne (v nadaljevanju tudi: razpisna dokumentacija), ki jih je v postopku oddaje naročila izdal naročnik,
* Razpisna dokumentacija za Naročilo storitev fiksne telefonija, z vsemi prilogami, ki so njen sestavni deli,
* Ponudba izvajalca št.      z dne       (v nadaljevanju: ponudba izvajalca).

V kolikor med dokumenti, ki so del tega sporazuma oz. med samimi dokumenti obstaja kakršnokoli neskladje oz. nedoslednost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

1. **člen**

**(predmet pogodbe in trajanje)**

Predmet tega sporazuma so:

* Storitve fiksne telefonije

in sicer vse v skladu z razpisno dokumentacijo in ponudbo izvajalca, ki sta kot prilogi sestavni deli te pogodbe.

Stranki sporazuma sta soglasni, da izvajalec razen stroškov, ki so morebiti izrecno navedeni v Ponudbenem predračunu, naročniku za dobavo in storitve ne sme zaračunati dodatnih obveznosti.

Izvajalec mora pri izvajanju sporazuma ves čas trajanja tega sporazuma izpolnjevati vse tehnične zahteve, funkcionalne specifikacije in tudi vse druge zahteve iz razpisne dokumentacije in veljavnih predpisov.

Vse storitve, razen lastništva in uporabe kupljenih aparatov, so časovno omejene in veljajo ves čas trajanja te pogodbe ter prenehajo veljati s prenehanjem veljavnosti tega sporazuma brez dodatnih obveznosti za naročnika.

Predmetno javno naročilo se sklepa za določen čas oseminštirideset (48) mesecev, z možnostjo odpovedi po štiriindvajset (24) mesecih.

1. **člen**

**(obseg storitev)**

Stranki se izrecno dogovorita, da bo naročnik v obdobju trajanja tega sporazuma naročil le tiste storitve ki jih bo dejansko potreboval. Naročnik bo naročal storitve glede na dejanske potrebe.

Stranki sporazuma ugotavljata, da naročnik po obsegu, vrsti in časovno ne more v naprej določiti potreb po izvedbi storitev, saj so v času sklepanja tega sporazuma zanj objektivno neugotovljive. Vrsta, specifikacija in količine storitev v Ponudbenem predračunu so le okvirne. Naročnik se zato s tem okvirnim sporazumom ne zavezuje, da bo naročil določeno vrsto in količino storitev, ki je predmet tega sporazuma. Naročnik si pridržuje v času veljavnosti tega sporazuma pravico naročati tudi storitve, ki niso predvidene v Ponudbenem predračunu, v kolikor nastane objektivna potreba po novih vrstah storitev oziroma pride na trg nova vrsta storitev, in sicer po ceni, ki je enaka ali nižja od objavljene najnižje cene pri izvajalcu, vse v skladu z določili javno naročniške zakonodaje.

Naročnik ima pravico v času veljavnosti te sporazuma tudi odpovedovati naročilo posamezne oz. posameznih storitev. Naročnik v primeru zmanjšanja dejanskih potreb po storitvah ne nosi odškodninske odgovornosti zaradi nedoseganja predvidenega obsega, dogovorjenega s tem sporazumom.

Izvajalec bo vse storitve, ki bodo naročene poleg izrecno navedenih v Ponudbenem predračunu, izvajal pod enakimi pogoji kot tiste, ki so izrecno navedene.

1. **člen**

Stranki sporazuma sta soglasni, da ima naročnik pravico ves čas trajanja te pogodbe spreminjati število uporabnikov in/ali naročenih storitev brez spremembe cen na enoto.

* spremeniti število dodatne opreme in/ali naročniških razmerij,
* opraviti večje ali manjše število klicev od ocenjenega.

1. **člen**

**(vrednost javnega naročila)**

Stranki sporazuma se dogovorita, da velja vsakokratna cena za posamezno storitev, kot jo je ponudnik ponudil v svoji ponudbi in sicer v Ponudbenem predračunu.

V ceni posamezne storitve so zajeta vsa opravila in vsi stroški ter vsi popusti, tako da naročnika ne bremenijo kakršni koli drugi stroški in finančne obveznosti, povezani s predmetom javnega naročila. Cene so fiksne za celotno obdobje trajanja tega sporazuma.

V ceno predmeta javnega naročila so torej vključene tudi, vendar ne izključno, naslednje postavke:

* morebitne trošarine, takse, zavarovanje, davki, morebitni popusti, vklop/izklop določene storitve, preklopi med različnimi paketi, vklop in izklop potisne pošte, priključnine, pakiranje,
* stroški finančnih zavarovanj,
* dobava, montaža, integracija, test, vzdrževanje opreme ter vsi morebitni servisi in/ali nadomestna oprema v primeru okvare v času najema ali garancije oz. vse ostale storitve, ki jih mora izvajalec zagotoviti za brezhibno delovanje ponujenih storitev/opreme v času te pogodbe.
* vse obveznosti v zvezi z integracijo naročnikove obstoječe opreme.

V primeru, če naročnikove obstoječe opreme ni možno integrirati v izvajalčev sistem, mora izvajalec brezplačno nadomestiti naročnikovo opremo s svojo opremo.

Za morebitno zvišanje oziroma znižanje cene se uporablja Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04), pri čemer se uporabi indeks cene telekomunikacijskih dejavnosti, ki ga objavlja Statistični urad Republike Slovenije.

Okvirna vrednost za celotno obdobje trajanja tega sporazuma je       EUR brez DDV oz       EUR z DDV, znesek DDV pa je       EUR.

1. **člen**

**(rok in kraj izvedbe)**

Izvajalec se zavezuje da bo za najem storitev fiksne telefonije ves čas trajanja sporazuma dobavljal sukcesivno, na osnovi naročnikovega naročila v roku petih (5) delovnih dni.

1. **člen**

**(jamčevanje za storitve in blago)**

Izvajalec odgovarja za kvaliteto vseh storitev in blaga, ki je predmet te pogodbe. Kakovost storitev mora ustrezati obstoječim predpisom in standardom, določilom razpisne dokumentacije ter zahtevam naročnika. Izvajalec se zavezuje, izpolnjevati vse obveznosti po pogodbi, razpisni dokumentaciji in/ali predpisih, sicer je naročnik poleg drugih zahtevkov, ki jih ta ima, upravičen tudi unovčiti zavarovanje za dobro izvedbo pogodbenih obveznosti.

V primeru ugotovljenih napak bo naročnik o tem obvestil izvajalca v skladu s Specifikacijami zahtev naročnika, pri čemer velja tisti rok ki je ugodnejši za naročnika. Izvajalec se zavezuje odpraviti vse morebitne napake oziroma, če to ni možno, nemudoma izdelati funkcionalno nadomestno rešitev.

Izvajalec se zavezuje napake in popravila v garancijski dobi odpraviti kot je navedeno v Specifikaciji zahtev naročnika*.*

Izvajalec zagotavlja reševanje in odpravo napak v odvisnosti od teže napake, skladno z zahtevami v spodnji tabeli.

Napake se razvrstijo v enega izmed štirih razredov, kot sledi:

*Lažja napaka:* omejena na posameznega uporabnika, uporabniku ne dela določena funkcionalnost, slabša kvaliteta zvoka, klici navzven ali navznoter so moteni.

*Običajna napaka:* Prizadetih je del uporabnikov na lokaciji. Izvajanje klicev ni mogoče.

*Kritična napaka:* Izpade storitev v celoti ali posamezna lokacija v celoti

Točka ločevanja je omrežni priključek izvajalca storitve, ki je del omrežja ponudnika storitve in se nahaja pred lokalnim omrežjem naročnika. Izvajalec storitve je odgovoren za priključitev in povezavo med njegovo končno napravo in napravami naročnika na lokaciji naročnika.

|  |  |  |  |
| --- | --- | --- | --- |
| Tip napake | Čas prijave \* | Čas za pričetek reševanja napake | Predviden čas odprave napake |
| Lažja | 24/7/365 | 1 ura | naslednji delovni dan |
| Običajna | 24/7/365 | 30 minut | isti dan |
| Kritična | 24/7/365 | 30 minut | 4 ure |

*\* Zahtevan je 30 sekundni odziv dežurne službe za odpravo napak in podporo v 95% vseh klicev*

V čas odprave napake za se šteje tudi morebitno potreben čas za prihod na lokacijo naročnika.

V kolikor storitve ne delujejo je naročnik upravičen tudi do dobropisa za čas nedelovanja ali slabšega delovanja storitev.

Če izvajalec napake ne more odpraviti ali je ne odpravi v roku iz prejšnjega odstavka ali če se na mobilnem aparatu pojavi ista napaka dvakrat, se izvajalec zavezuje naročniku zamenjati mobilni aparat z novim mobilnim aparatom z enakimi ali boljšimi tehničnimi karakteristikami, in sicer v roku 5 dni po poteku roka za odpravo napak in v primeru ponavljajoče se napake, od dne ugotovitve izvajalca in naročnika, da gre za napako, ki se je pojavila že drugič.

Izvajalec daje garancijo za svoje storitve in blago za obdobje 2 let, šteto od prevzema posameznega naročila. Izvajalec se zavezuje izročiti naročniku garancijske liste ob dejanskem prevzemu blaga.

Izvajalec se zavezuje ves čas garancijskega roka, na območju Republike Slovenije, nemoteno zagotavljati lasten ali pooblaščen servis in originalne rezervne dele za vso opremo.

V primeru, da izvajalec ne odpravi napake v garancijskem roku, lahko naročnik unovči zavarovanje za dobro izvedbo pogodbenih obveznosti in/ali odstopi od sporazuma.

Naročnik lahko v takem primeru zahteva tudi povrnitev morebitno nastale škode po splošnih pravilih obligacijskega prava.

Določila tega člena, ki urejajo garancijo, ne posegajo v pravico naročnika grajati napake na blagu pri čemer se pogodbeni stranki dogovorita, da ima naročnik pravico grajati napako v dveh mesecih odkar je izvedel za napako in v dveh letih od nakupa blaga.

1. **člen**

**(dodatno jamčevanje za mobilne aparate)**

Izvajalec prav tako jamči:

* da bo kupljena in najeta oprema popolnoma ustrezala vsem tehničnim opisom, karakteristikam in specifikacijam, ki so bila dana v okviru razpisne in ponudbene dokumentacije;
* da bo najeto opremo redno vzdrževal in servisiral tako, da bo omogočena njena običajna oz. dogovorjena raba;
* da bo postavitev sistema opravil strokovno, brezhibno in kvalitetno;
* nudil brezplačno strokovno pomoč in svetovanje;
* pri izvajanju obveznosti racionalno uporabljal napredne ter najustreznejše informacijske tehnologije in metode.

Izvajalec mora v primeru potreb naročnika zagotoviti izvajanje storitev oz. dobav, ki so predmet te pogodbe tudi na drugih dislociranih enotah.

1. **člen**

**(tehnična podpora)**

Izvajalec se zavezuje naročniku nuditi tudi brezplačno tehnično podporo 24 ur na dan, 7 dni v tednu, 365 dni v letu, vse v skladu z določili razpisne dokumentacije.

Tehnična podpora zajema tudi pomoč pri nastavitvah in odkrivanju napak ter komunikacijo z drugimi pogodbenimi partnerji v primeru reševanja napak.

Izvajalec se zavezuje v najem dano opremo in sistem telefonije redno vzdrževati brez dodatnih stroškov za naročnika in po potrebi popravljati ali zamenjati z novo, tako da je primerna za njeno običajno in dogovorjeno rabo.

1. **člen**

**(letno poročilo)**

Stranki sporazuma sta sporazumni, da zagotovi izvajalec naročniku arhiv podatkov, in predloži naročniku, vsako leto do 20. januarja za preteklo obdobje letno poročilo, ki vsebuje vsaj:

* seznam telefonskih številk;
* število in trajanje klicev v lastno omrežje ter v vsa domača in tuja omrežja;
* znesek za opravljene storitve (brez DDV);
* izpis po posamezni telefonski številki;
* morebitne druge storitve po predhodnem dogovoru med strankama.

1. **člen**

**(zaupnost komunikacij)**

Izvajalec mora zagotavljati zaupnost komunikacij - vsebine govornih zvez, prenosa podatkov in drugih pogodbenih storitev za vse storitve v skladu z veljavnimi predpisi in standardi.

Izvajalec odškodninsko odgovarja naročniku za zlorabo ali nedovoljeno uporabo podatkov ali vsebino govornih zvez ali za kakršenkoli nezakonit drug poseg v zaupnost vsebine govornih zvez ali prenosa podatkov ali katerokoli drugo pogodbeno storitev.

1. **člen**

**(pogodbena kazen)**

Če izvajalec zamudi z izpolnitvijo obveznosti ali katerokoli obveznost po tej pogodbi kakorkoli krši, je dolžan za vsak dan zamude plačati pogodbeno kazen v višini 0,5 % (odstotka) od vrednosti naročila oziroma storitve, za katero je v zamudi. Višina pogodbene kazni se obračuna za vsak dan in za vsako storitev posebej.

Pogodbena kazen iz naslova zamude ne sme presegati 10 % vrednosti posameznega naročila z DDV.

Pogodbena kazen se upošteva (odšteje) od zneska prvega naslednjega izdanega računa. Če se pogodbena kazen obračuna za zadnje naročilo po tej pogodbi, lahko naročnik, v kolikor je izvajalec ne poravna, unovči zavarovanje za dobro izvedbo pogodbenih obveznosti.

V primeru, da ima naročnik zaradi zamude izvajalca stroške in škodo, je izvajalec dolžan plačati tudi vse nastale stroške in povrniti vso nastalo škodo. Povračilo morebitne tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni za zamudo. Če je škoda, ki je nastala naročniku večja od pogodbene kazni, ima pravico zahtevati polno odškodnino. Tudi za nastalo škodo lahko naročnik unovči izročeno zavarovanje za dobro izvedbo pogodbenih obveznosti neodvisno od uveljavljanja pogodbene kazni.

Plačilo pogodbene kazni izvajalca ne odvezuje od izpolnitve pogodbenih obveznosti.

1. **člen**

**(obveznosti naročnika)**

Naročnik se obvezuje, da bo na svojih lokacijah izvajalcu omogočil dostop do prostora vozlišča naročnika, strojne opreme, komunikacijske infrastrukture in ostalega, kar je potrebno za izvedbo izvajalčevih pogodbenih obveznosti.

Naročnik se zavezuje tudi:

* poravnati vse obveznosti v višini in rokih kot je dogovorjeno v tej pogodbi;
* najeto opremo uporabljati s skrbnostjo dobrega gospodarja;
* morebitne rekonstrukcije, adaptacije, vgraditve, menjave delov za izboljšanje ali nadgradnjo predmeta najema opraviti le s soglasjem izvajalca;
* sodelovati z izvajalcem in mu omogočiti postavitev sistema telefonije na vseh lokacijah naročnika.

1. **člen**

**(plačilni pogoji in način obračunavanja)**

Dobavljene storitve in blago (ločen račun) bo naročnik plačal v enkratnem mesečnem znesku, po potrjenem e- računu, ki ga bo izvajalec izstavil vsakokrat po izvršeni storitvi oz. dobavi blaga in sicer za vse storitve in dobave v preteklem mesecu. Plačilni rok je 60 dni.

Naročnik se obvezuje, da bo prejeti račun potrdil ali mu ugovarjal v roku 15 (petnajstih) dni od dneva njihovega prejema.

1. **člen**

**(prepoved prenosa terjatev)**

Stranki sporazuma se v skladu s 417. členom Obligacijskega zakonika izrecno dogovorita, da izvajalec ne sme prenesti na drugega nobenih svojih bodočih terjatev do naročnika, ki jih bo pridobil na podlagi te pogodbe. Prepoved prenosa bodočih terjatev na drugega zajema vse primere oziroma oblike odstopa terjatev, vključno z odstopom namesto izpolnitve, odstopom v izterjavo in odstopom v zavarovanje.

Stranki sporazuma se dogovorita, da za namene te pogodbe bodoča terjatev iz prvega odstavka tega člena pomeni vsako terjatev, ki v trenutku prenosa na drugega še ni nastala, pri čemer se stranki sporazuma dogovorita, da se šteje, da terjatev izvajalca do naročnika nastane takrat, ko je izvajalec izvedel storitev skladno s tem sporazumom, dobavo naročniku obračunal z izstavitvijo e-računa ter je naročnik e-račun potrdil.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, lahko naročnik s pisno izjavo, ki jo priporočeno po pošti pošlje izvajalcu, s takojšnjim učinkom (brez odpovednega roka) odpove ta sporazum vključno z vsemi k njemu sklenjenimi aneksi.

V primeru, da bi izvajalec kljub dogovoru o prepovedi prenosa bodočih terjatev prenesel katerokoli svojo bodočo terjatev do naročnika na drugega, je dolžan naročniku plačati tudi pogodbeno kazen v višini 500,00 EUR z DDV. Naročnik ima pravico zahtevati plačilo pogodbene kazni ne glede na to, ali je uveljavil pravico do odpovedi. Naročnik ima pravico zahtevati pogodbeno kazen, tudi če presega škodo, ki mu je nastala, in celo če mu ni nastala nobena škoda.

V primeru, da bi izvajalec kljub dogovoru o prepovedi prenosa bodočih terjatev prenesel katerokoli svojo bodočo terjatev do naročnika na drugega, je dolžan naročniku v vsakem primeru in ne glede na uveljavitev naročnikovih pravic iz tega člena povrniti škodo, ki je naročniku nastala zaradi kršitve prepovedi prenosa terjatev.

Škoda vključuje tudi (a ne izključno) vse zneske, ki bi jih moral naročnik plačati kateremukoli subjektu (vključno s podizvajalci in prevzemniki terjatev) in bi presegali njegove obveznosti po tem sporazumu in aneksih oziroma zneske, ki bi jih naročnik plačal dvakrat, ker bi bila prvotna izpolnitev enemu od subjektov nepravilna, vključno z zakonskimi zamudnimi obrestmi, ki bi jih moral naročnik plačati kateremukoli subjektu. Izvajalec soglaša s tem, da naročnik ni odgovoren za morebitno svojo nepravilno izpolnitev, do katere bi prišlo v primeru kršitve prepovedi prenosa bodočih terjatev, zato se izvajalec izrecno obvezuje, da bo povrnil škodo, ki bo nastala naročniku v posledici nepravilne izpolnitve, in se odpoveduje vsem ugovorom v zvezi z nepravilno izpolnitvijo naročnika. Če bi bila škoda, ki je naročniku nastala, večja od pogodbene kazni, ima naročnik pravico zahtevati razliko do popolne odškodnine.

Stranki soglašata s tem, da izvajalec ne odgovarja naročniku in slednji proti njemu ne more uveljaviti sankcij iz tega člena v primeru, da bi izvajalčevi podizvajalci odstopili drugemu svoje terjatve do naročnika ali izvajalca.

Stranki ugotavljata, da naročnik ni seznanjen s tem, da bi izvajalec katerakoli dela po tem sporazumu izvedel s podizvajalci, razen za dela, za katera je s tem sporazumom ali z aneksi k njemu izrecno dogovorjeno, da bodo izvedena s podizvajalci.

1. **člen**

**(finančno zavarovanje za dobro izvedbo pogodbenih obveznosti)**

Izvajalec bo kot zavarovanje za dobro izvedbo pogodbenih obveznosti predložil       v višini      EUR (10 % skupne vrednosti pogodbe z DDV).

Zavarovanje za dobro izvedbo pogodbenih obveznosti mora veljati do\_\_\_\_\_\_. Izvajalec predloži ustrezno zavarovanje za dobro izvedbo pogodbenih obveznosti najkasneje v roku 10 dni po sklenitvi okvirnega sporazuma.

Sporazum je sklenjen pod odložnim pogojem (postane veljaven pod pogojem), da izbrani ponudnik predloži finančno zavarovanje za dobro izvedbo pogodbenih obveznosti.

Naročnik bo unovčil zavarovanje za dobro izvedbo pogodbenih obveznosti, če izvajalec ne bo izpolnil določil iz sporazuma oziroma če bo delal v nasprotju z določili razpisne in ponudbene dokumentacije in/ali iz sporazuma.

V kolikor bo naročnik unovčil zavarovanje za dobro izvedbo pogodbenih obveznosti, ga mora izvajalec nadomestiti z novim enakim zavarovanjem, ki velja do \_\_\_\_\_\_\_\_\_\_\_.

1. **člen**

**(pooblaščeni predstavniki pogodbenih strank)**

Stranki tega sporazuma se dogovorita, da sta za izvajanje sporazuma odgovorna naslednja pooblaščena predstavnika:

* na strani naročnika: ……………, tel.:…….., e -pošta: ……….
* na strani izvajalca     , tel.:     , e -pošta:

Oba pooblaščena predstavnika sta tudi skrbnika sporazuma.

Stranki tega sporazuma se o morebitni zamenjavi pooblaščenih predstavnikov pisno obvestita.

1. **člen**

**(višja sila)**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank sporazuma in ki jih stranki sporazuma nista mogli predvideti ob sklepanju sporazuma ter kakorkoli vplivajo na izvedbo pogodbenih obveznosti. Izvajalec je dolžan pisno obvestiti naročnika o nastanku višje sile v dveh (2) delovnih dneh po nastanku le-te.

V primerih iz prejšnjega odstavka nobena od strank tega sporazuma ne nosi odgovornosti za neizpolnitev katerekoli izmed svojih obveznosti.

1. **člen**

**(odstop in odpoved od pogodbe)**

Stranki sporazuma sta sporazumni, da lahko naročnik kadarkoli s pisnim obvestilom, poslanim priporočeno po pošti na naslov izvajalca, odstopi od te pogodbe, če:

* izvajalec ne bi izvajal posameznih pogodbeno dogovorjenih storitev/dobav v dogovorjenem roku, niti v naknadnem roku, ki mu ga določi naročnik;
* pride izvajalec v takšno finančno situacijo, ki bi mu onemogočila izvedbo pogodbenih obveznosti,
* izvajalec zaustavi izvajanje storitev brez pisnega soglasja naročnika;
* naročnik opozori izvajalca, da neodprava določene napake pomeni bistveno kršitev sporazuma, izvajalec pa te napake ne odpravi v dogovorjenem roku;
* izvajalec pred zamenjavo podizvajalcev ne pridobi pisnega soglasja naročnika;
* naročnik ugotovi, da izvajalec ni priglasil vseh podizvajalcev ter v zvezi z njimi kasneje tudi ni zahteval pisnega soglasja naročnika;
* izvajalec prevzetih storitev po tej pogodbi ne izvršuje kakovostno, pravočasno oziroma kako drugače krši prevzete obveznosti,
* v drugih primerih, ki jih predpisuje veljavna zakonodaja in/ali ta pogodba.

Naročnik v primeru odstopa od sporazuma zadrži vsa nadaljnja izplačila in unovči finančno zavarovanje za dobro izvedbo pogodbenih obveznosti v skladu z določili tega sporazuma. Že izvršene storitve s strani izvajalca, ki so izvedene v skladu z določili tega sporazuma, se ob njegovem prenehanju obračunajo po ceni, dogovorjeni s tem sporazumom.

Ne glede na določbe prvega odstavka tega člena lahko naročnik takoj oz. brez odpovednega roka odstopi od tega sporazuma in unovči finančno zavarovanje za dobro izvedbo pogodbenih obveznost, če ugotovi, da je izvajalec huje kršil obveznosti, prevzete na podlagi te pogodbe.

V kolikor rok za odstop oziroma odpoved ni izrecno določen za posamezni primer, se šteje da le-ta znaša 3 mesece. Naročnik lahko odstopi od sporazuma brez odpovednega roka v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz Pogodbe o Evropski Uniji, Pogodbe o delovanju Evropske Unije in ZJN- 3, ki jih je po postopku v skladu z 258. členom Pogodbe o delovanju Evropske Unije ugotovilo Sodišče Evropske unije, javno naročilo ne bi smelo biti oddano izvajalcu.

1. **člen**

**(razvezni pogoj)**

Ta sporazum je skladno s 67. členom ZJN-3 sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske in socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in od izteka veljavnosti pogodbe še najmanj (6) mesecev oziroma, če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca v skladu s 94. členom ZJN-3 in določili te pogodbe v roku (30) dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je sporazum razvezan z dnem sklenitve novega sporazuma o izvedbi javnega naročila za predmetno naročilo. O datumu sklenitve novega sporazuma bo naročnik obvestil izvajalca.

Če naročnik v roku tridesetih (30) dni od seznanitve s kršitvijo ne začne novega postopka javnega naročila, se šteje, da je sporazum razvezan trideseti (30.) dan od seznanitve s kršitvijo.

V vseh zgoraj navedenih primerih je izvajalec dolžan plačati pogodbeno kazen v višini 10 % pogodbene vrednosti z DDV in vso škodo, naročnik pa je dolžan plačati izvajalcu že opravljene storitve. Naročnik lahko plačilo škode in pogodbeno kazen pobota z zapadlimi in neplačanimi obveznostmi do izvajalca po tej pogodbi in unovči zavarovanje za dobro izvedbo pogodbenih obveznosti.

1. **člen**

**(varstvo podatkov)**

Izvajalec ne sme izkoriščati za svojo osebno uporabo ali izdati tretjemu podatkov, s katerim se seznani pri izvajanju pogodbenih obveznosti, in so kot taki varovani s predpisi o varstvu osebnih ali s predpisi o varovanju tajnih podatkov.

Stranki sta sporazumni, da so vsi podatki, v zvezi z izvrševanjem tega sporazuma, poslovna skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo tega sporazuma.

Poslovno skrivnost morajo varovati tudi druge osebe, ki jih bo izvajalec morebiti vključil v izvedbo sporazuma, če so vedeli ali če bi glede na naravo podatka morali vedeti, da je podatek poslovna skrivnost, in ne glede na to na kakšen način so se z njim seznanili.

Za poslovno skrivnost se štejejo tudi podatki, za katere je očitno, da bi nastala občutna škoda, če bi zanje izvedela nepooblaščena oseba.

Poslovna skrivnost se mora varovati tudi po prenehanju veljavnosti pogodbe vse do preklica s strani stranke, kateri podatek pripada oziroma dokler podatki, ki so poslovna skrivnost, ne postanejo javno dostopni.

Izvajalec je seznanjen, da se ta sporazum in določen del njegovega izvrševanja objavi na portalu javnih naročil, in da v tem delu podatki niso poslovna skrivnost.

1. **člen**

**(odškodnina)**

Izvajalec odgovarja za škodo po splošnih pravilih o odškodninski odgovornosti. V kolikor je na strani izvajalcev več oseb, te odgovarjajo za nastalo škodo solidarno.

1. **člen**

#### (protikorupcijska klavzula)

V primeru, da je pri izvedbi javnega naročila, za izbor izvajalca po tem sporazumu ali pri izvajanju sporazuma izvajalec sam ali kdo v imenu ali na račun izvajalca, predstavniku, funkcionarju, posredniku ali javnemu uslužbencu naročnika obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem obveznosti iz pogodbe ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku, funkcionarju, posredniku ali javnemu uslužbencu naročnika, izvajalcu ali njegovemu predstavniku, zastopniku ali posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti tega sporazuma oziroma z drugimi ukrepi v skladu s predpisi Republike Slovenije.

1. **člen**

**(sprememba pogodbe)**

Določbe sporazuma se lahko spremenijo kot posledica sprememb zakonodaje ali drugih predpisov in se dogovorijo v obliki aneksa k temu sporazumu. Stranke lahko spremenijo ta sporazum tudi v primerih, ko jim to dopuščajo veljavni predpisi ali ta sporazum.

Ta sporazum v celoti zavezuje tudi morebitne vsakokratne pravne naslednike vsake od strank.

Vse spremembe in dopolnitve tega sporazuma se dogovorijo v obliki pisnih aneksov k sporazumu.

1. **člen**

**(reševanje sporov in uporaba prava)**

Za razlago določb tega sporazuma se uporablja pravo Republike Slovenije.

Morebitne spore iz tega sporazuma bosta stranki reševali sporazumno in z dogovarjanjem, če pa sporazuma ne bo mogoče doseči, bo spore reševalo stvarno pristojno sodišče v Mariboru.

1. **člen**

**(podatki o ustanoviteljih)**

Izvajalec se obvezuje, da bo v roku 8 dni od dneva prejema poziva s strani naročnika, naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane.

1. **člen**

**(veljavnost in čas trajanja pogodbe)**

Ta sporazum je sklenjen z dnem, ko jo podpišeta obe stranki sporazuma in začne veljati ter se uporabljati dne \_\_\_\_\_\_\_\_\_\_\_\_\_\_ pod odložnim pogojem, da izvajalec v 10 dneh po podpisu tega sporazuma naročniku predloži zavarovanje za dobro izvedbo pogodbenih obveznosti.

Ta sporazum je sklenjen za določen čas in velja ter je sklenjen do xx.xx.2024, pri čemer sta stranki sporazumni, da se bo določene določbe tega sporazuma uporabljalo tudi po prenehanju njene veljavnosti, kar velja zlasti za določbe v zvezi z varstvom podatkov, garancijo, finančnim zavarovanjem in odškodnino.

1. **člen**

**(končne določbe)**

Pogodba je sestavljena v 2 (dveh) enakih izvodih, od katerih prejme vsaka pogodbena stranka po 1 (en) izvod.

Št. ……………………………..

V      , dne       V Mariboru, dne …………….

Izvajalec: Naročnik:

      UKC MARIBOR

Direktor: Direktor:

      prof. dr. Vojko FLIS, dr. med.